Γεγονότα Δεκεμβρίου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2022, συνοδευόμενα από τις πηγές μέσω των οποίων μεταδόθηκαν.

## 1 Δεκεμβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Δύο αρχηγοί των Ταξιαρχιών Αλ Κουντς σκοτώνονται και ένα άλλο άτομο τραυματίζεται από Ισραηλινούς στρατιώτες κατά τη διάρκεια επιδρομής σε καταυλισμό προσφύγων στην πόλη Τζενίν, στην κατεχόμενη Δυτική Όχθη. (Al Jazeera)
*Στην Αϊτή σκοτώνονται 12 άτομα από ένοπλες συμμορίες στην δυτική πόλη Καμπαρέ στο διαμέρισμα Ουέστ.(Al Jazeera)
*Το Ισπανικό υπουργείο Εσωτερικών αναφέρει ότι έχουν σταλεί αρκετές επιστολές βόμβας στον πρωθυπουργό Πέδρο Σάντσεθ , το υπουργείο Άμυνας και την Αεροπορική Βάση Τορεχόν. Μία έκτη εκρηκτική επιστολή εξουδετερώθηκε στην Πρεσβεία των ΗΠΑ στη Μαδρίτη. (''El Plural'') (Reuters) (''La Sexta'')

**Επιχειρήσεις και οικονομία**
*ύφεση COVID-19
**Αναφέρεται ότι το ποσοστό ανεργίας της ευρωζώνης μειώθηκε στο 6,5 τοις εκατό στις αρχές του τέταρτου τριμήνου, το χαμηλότερο ποσοστό από τότε που η Eurostat άρχισε να καταγράφει στοιχεία για την απασχόληση το 1998. (WION)

## 2 Δεκεμβρίου
**Πόλεμος και επιθέσεις**
*Δύο άνδρες μεταμφιεσμένοι με μπούρκα επιτίθενται σε τζαμί στην Καμπούλ ενώ βρίσκεται στο εσωτερικό του κτηρίου ο πρώην πρωθυπουργός  του Αφγανιστάν Γκουλμπουντίν Χεκματιάρ. Οι επιτιθέμενοι σκότωσαν έναν  πολίτη και τραυμάτισαν άλλους δύο προτού πυροβοληθούν από φύλακες. Ο Χεκματιάρ δεν τραυματίστηκε στην επίθεση. ( ANInews)

**Διεθνείς σχέσεις**
*Παγκόσμια ενεργειακή κρίση 2021–2022
**Η Αυστραλία, η Ευρωπαϊκή Ένωση και τα κράτη μέλη της G7 αποφασίζουν να επιβάλουν πλαφόν στο ανώτατο όριο τιμής για το ρωσικό θαλάσσιο πετρέλαιο στα 60 $ ανά βαρέλι. (AP)
*Η Επιτροπή των Ηνωμένων Πολιτειών για τη Διεθνή Θρησκευτική Ελευθερία προσθέτει την Κούβα, τη Νικαράγουα και τη ρωσική παραστρατιωτική οργάνωση Ομάδα Βάγκνερ στην μαύρη λίστα χωρών και οργανισμών που παραβιάζουν τη διεθνή θρησκευτική ελευθερία, σηματοδοτώντας πιθανές κυρώσεις από την αμερικανική κυβέρνηση. (AFP μέσω France 24)

**Νόμος και έγκλημα**
*Ο Ουκρανός πρόεδρος Βολοντίμιρ Ζελένσκι υπογράφει διάταγμα με το οποίο απαγορεύει τις θρησκευτικές οργανώσεις που έχουν δεσμούς με τη Ρωσία και επιβάλλει προσωπικές κυρώσεις εναντίον των εκπροσώπων τους. Ο Ζελένσκι ανακοινώνει επίσης ότι η ουκρανική κυβέρνηση θα συντάξει νόμο που θα απαγορεύει τις εκκλησίες που πρόσκεινται στη Ρωσία, κάτι που λέει ότι είναι απαραίτητο προκειμένου να αντιμετωπιστούν οι προσπάθειες της ρωσικής κυβέρνησης να «αποδυναμώσει την Ουκρανία εκ των έσω. (AP) (Reuters)

## 3 Δεκεμβρίου
**Νόμος και έγκλημα**
*Διαδηλώσεις στο Ιράν για το θάνατο της Μάχσα Αμίνι
**Η ιρανική κυβέρνηση δίνει την πρώτη της επίσημη αναφορά σχετικά με τους θανάτους από τις διαδηλώσεις που ακολούθησαν τον θάνατο της Μάχσα Αμίνι τον περασμένο Σεπτέμβριο. Η έκθεση αναφέρει ότι περισσότεροι από 200 άνθρωποι έχασαν τη ζωή τους σε αυτό που η κυβέρνηση χαρακτήρισε "ταραχές". (Al Jazeera)

## 4 Δεκεμβρίου
**Καταστροφές και δυστυχήματα**
*Εννέα άνθρωποι πεθαίνουν και άλλοι οκτώ αγνοούνται έπειτα από πλημμύρα που έπληξε μια εκκλησία στο Γιοχάνεσμπουργκ της Νότιας Αφρικής. (AP)
*Η κυβέρνηση της Ινδονησίας ανεβάζει την κατάσταση ηφαιστειακού συναγερμού στο υψηλότερο επίπεδο μετά την έκρηξη του Σεμέρου στην Ανατολική Ιάβα, με αποτέλεσμα να απομακρυνθούν αναγκαστικά γύρω στα 2.000 άτομα. (AFP μέσω ''The Hindu'')

**Νόμος και έγκλημα**
*Το Ιράν λέει ότι εξετέλεσε τέσσερις κρατούμενους που ήταν καταδικασμένοι σε θάνατο για κατασκοπεία για το Ισραήλ. (Arab News)
*Διαδηλώσεις στο Ιράν για το θάνατο της Μάχσα Αμίνι
**O Ιρανός γενικός εισαγγελέας Μοχάμαντ Μοτζαφερί ανακοινώνει τη διάλυση της Αστυνομίας Ηθών, αν και τα ιρανικά κρατικά μέσα ενημέρωσης αμφισβητούν αυτό. (AFP μέσω ''Khaleej Times'') (''The New York Times'') (BBC News)

**Πολιτική και εκλογές**
*Το Αφρικανικό Εθνικό Κογκρέσο συνεδριάζει για να συζητήσει το πολιτικό μέλλον του Νοτιοαφρικανού προέδρου Σιρίλ Ραμαφόσα εν μέσω ενός αναδυόμενου σκανδάλου σχετικά με την ιδιοκτησία ενός αγροκτήματος από τον Ραμαφόσα κατά τη φερόμενη παραβίαση των νόμων περί διαφθοράς. Ο Ραμαφόσα έχει δηλώσει ότι δεν σκοπεύει να παραιτηθεί. (AP)

## 5 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικές δυνάμεις εξαπολύουν άλλο ένα κύμα επιθέσεων με πυραύλους Κρουζ  στην Ουκρανία, καταστρέφοντας σπίτια και σκοτώνοντας δύο άτομα στην Περιφέρεια Ζαπορίζια, ενώ προκαλούνται διακοπές ρεύματος σε πολλές άλλες περιοχές έπειτα από καταστροφές σε υποδομές ζωτικής σημασίας. (Reuters)
**Η Ρωσία αναφέρει ότι μια μεγάλης έκτασης επίθεση με drone στις αεροπορικές βάσεις του Ντιαγκίλεβο  και Engels-2 σκότωσε τρεις στρατιωτικούς, τραυμάτισε άλλους τέσσερις και κατέστρεψε δύο αεροσκάφη. (Reuters)
*Ο Ιρακινός στρατός έχουν αναπτυχθεί στα σύνορά με την Τουρκία και το Ιράν. (Mehr)

**Επιχείρηση και οικονομία**
*Ο υπουργός Οικονομικών της Ιρλανδίας Πασκάλ Ντόνοχο επανεκλέγεται πρόεδρος του Eurogroup. (AFP μέσω ''Barron's'')

**Καταστροφές και δυστυχήματα**
* Τουλάχιστον 33 άνθρωποι σκοτώνονται, άλλοι τέσσερις τραυματίζονται σοβαρά και πολλοί άλλοι αγνοούνται έπειτα από δυστύχημα με λεωφορείο λόγω κατολίσθησης στο διαμέρισμα Ρισαράλδα, στην Κολομβία. (TRT World)

**Διεθνείς σχέσεις**
*Παγκόσμια ενεργειακή κρίση 2021–2022
**Το ανώτατο όριο των 60 $ ανά βαρέλι στο ρωσικό θαλάσσιο πετρέλαιο που επιβλήθηκε από την Αυστραλία, την Ευρωπαϊκή Ένωση και την G7, τίθεται σε ισχύ. (Reuters)

**Νόμος και έγκλημα**
*Ένα άτομο σκοτώνεται και άλλο ένα τραυματίζεται σε επίθεση με μαχαίρι στο Ουλμ στη Βάδη Βυρτεμβέργη της Γερμανίας. (AP)

## 6 Δεκεμβρίου
**Οικονομία**
*Boeing 747
**Το 1.574ο και τελευταίο Boeing 747, ένα Atlas Air 747-8 Freighter, κυκλοφορεί από το Boeing Everett Factory. (CNBC)

**Διεθνείς σχέσεις**
*Ένταξη του Κοσσυφοπεδίου στην Ευρωπαϊκή Ένωση
**Η πρόεδρος του Κοσσυφοπεδίου Βιόσα Οσμάνι ανακοινώνει ότι η χώρα θα υποβάλει αίτηση για ένταξη στην Ευρωπαϊκή Ένωση μέχρι το τέλος του έτους. (TVP World) 

**Νόμος και έγκλημα**
*Μια ειδική επιτροπή κρίνει τον Οργάνωση Τραμπ ένοχη για κατηγορίες φορολογικής απάτης. (''The New York Times'')
*Η Ονδούρα ξεκινά μια μερική κατάσταση αναστολής μέρους του συντάγματος στο μεγαλύτερο μέρος της χώρας ως μέρος μιας προσπάθειας για τη μείωση του βίαιου οργανωμένου εγκλήματος. (CNN en Español)
*Η Αργεντινή αντιπρόεδρος Κριστίνα Κίρχνερ καταδικάζεται σε έξι χρόνια φυλάκιση για κατηγορίες διαφθοράς, με την Κίρχνερ να λαμβάνει επίσης ισόβια απαγόρευση άσκησης δημοσίου αξιώματος. (Reuters)  (The Brazilian Report) 

**Πολιτική και εκλογές**
*Εκλογές Γερουσίας Ηνωμένων Πολιτειών 2022 στη Γεωργία
**Οι ψηφοφόροι στην πολιτεία Γεωργία των ΗΠΑ προσέρχονται στις κάλπες για να εκλέξουν τον επόμενο γερουσιαστή τους σε επαναληπτικές εκλογές μεταξύ του Δημοκρατικού εν ενεργεία υποψηφίου Ράφαελ Γουόρνοκ και του Ρεπουμπλικανού Χέρσελ Γουόκερ. (The Guardian)
**Ο Γουόρνοκ κερδίζει επανεκλογή, ανεβάζοντας την πλειοψηφία των Δημοκρατικών στη Γερουσία στα 51–49. (AP)
*γενικές εκλογές στη Δομινίκα 2022
**Οι πολίτες στη Δομινίκα προσέρχονται στις κάλπες για να εκλέξουν τα μέλη της Βουλής. (CARICOM Daily) 
*Το Λαϊκό Συμβούλιο Αντιπροσώπων της Ινδονησίας αντικαθιστά τον αποικιακό ποινικό κώδικα της χώρας με έναν νέο κώδικα που ποινικοποιεί το προγαμιαίο και το εξωσυζυγικό σεξ μεταξύ άλλων αλλαγών. (AFP μέσω ''New Straits Times'')

## 7 Δεκεμβρίου
**Πόλεμος και επιθέσεις**
**Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικές δυνάμεις επιτίθενται στην Κουράχοβε της περιφέρειας Ντονέτσκ, σκοτώνοντας δέκα πολίτες και τραυματίζοντας άλλους πέντε. (''The Kyiv Independent'')

**Νόμος και έγκλημα**
*Στην επαρχία Φαράχ, οι Ταλιμπάν πραγματοποιούν την πρώτη τους δημόσια εκτέλεση από τότε που κατέλαβαν την εξουσία πέρυσι. Ο εκτελεσθείς καταδικάστηκε για θανάσιμα μαχαίρωμα άλλου άνδρα το 2017 και εκτελέστηκε από τον πατέρα του θύματος, σύμφωνα με τον κυβερνητικό εκπρόσωπο Ζαμπιουλάχ Μουτζαχίντ. (Reuters μέσω ''The Guardian'')
*Η γερμανική αστυνομία συλλαμβάνει 25 μέλη του κινήματος Ράιχσμπιργκερ, τα οποία κατηγορούνται ότι σχεδίαζαν ένα πραξικόπημα. (DW)
*Ο Τζαμαϊκανός πρωθυπουργός Άντριου Χόλνες κηρύσσει τη χώρα σε κατάσταση έκτακτης ανάγκης λόγω της αύξησης στα ποσοστά εγκληματικότητας. (CNN)
*Ο πρώην πρόεδρος της Γουατεμάλας Ότο Πέρες Μολίνα και η αντιπρόεδρος Ροξάνα Μπαλντέτι, καταδικάζονται σε ποινές φυλάκισης 16 ετών για τη συμμετοχή τους σε σκάνδαλο διαφθοράς. (Reuters)
*Ο Γιάνους Βάλους, καταδικασμένος δολοφόνος του Νοτιαφρικανού πολιτικού και αγωνιστή κατά του απαρτχάιντ Κρις Χάνι, αποφυλακίζεται υπό όρους. (AFP μέσω RFI)

**Πολιτική και εκλογές**
*Απόπειρα αυτοπραξικοπήματος στο Περού το 2022
**Ο πρόεδρος του Περού Πέδρο Καστίγιο ανακοινώνει τη διάλυση του Κογκρέσου, την επιβολή απαγόρευσης κυκλοφορίας, τη σύσταση μιας "κυβέρνησης έκτακτης ανάγκης" και προκηρύσσει πρόωρες βουλευτικές εκλογές λίγες ώρες πριν αντιμετωπίσει την τρίτη ψηφοφορία μομφής. Η μομφή είναι επιτυχής και ο Καστίγιο συλλαμβάνεται αργότερα αφού εγκατέλειψε το Κυβερνητικό Μέγαρο στη Λίμα. Η Πρώτη Αντιπρόεδρος Ντίνα Μπολουάρτε ορκίζεται ως Πρόεδρος της Δημοκρατίας μετά τη σύλληψη του Καστίγιο. (Reuters) (''La República'') (Al Jazeera)

## 8 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Οι ρωσικές δυνάμεις βομβαρδίζουν τη γραμμή του μετώπου στην περιφέρεια Ντονέτσκ, σκοτώνοντας έναν άμαχο και καταστρέφοντας κτίρια στο Τορέτσκ. (Reuters)

**Επιχειρήσεις και οικονομία**
*Η Αίγυπτος προσχωρεί στην υπό την ηγεσία της ομάδας BRICS Νέα Αναπτυξιακή Τράπεζα αφού η αιγυπτιακή κυβέρνηση επικυρώσει την προσχώρησή της στην πολυμερή τράπεζα ανάπτυξης . (Egypt Independent)

**Υγεία και περιβάλλον**
*Ο Γάλλος πρόεδρος Εμμανουέλ Μακρόν ανακοινώνει ότι τα προφυλακτικά θα διατίθενται δωρεάν στα φαρμακεία για όλους τους ενήλικες μεταξύ 18 και 24 ετών αρχής γενομένης την 1η Ιανουαρίου, στο πλαίσιο μιας προσπάθειας μείωσης της εξάπλωσης των σεξουαλικά μεταδιδόμενων νοσημάτων στη χώρα. (Reuters)

**Διεθνείς σχέσεις**
*Στη Ρωσία η Αμερικανίδα καλαθοσφαιρίστρια Μπρίτνεϊ Γκρίνερ απελευθερώνεται σε ανταλλαγή κρατουμένων για με τον έμπορο όπλων Βίκτορ Μπουτ. (CBS News)
*Χώρος Σένγκεν
**Η Ευρωπαϊκή Ένωση αποδέχεται την ένταξη της Κροατίας στον Χώρο Σένγκεν, με ισχύ από την 1η Ιανουαρίου. free-zone-in-2023/a-64028685 (DW)

**Νόμος και έγκλημα**
*Διαδηλώσεις στο Ιράν για το θάνατο της Μάχσα Αμίνι
**Το Ιράν ανακοινώνει την πρώτη γνωστή εκτέλεση ενός κρατούμενου που συνελήφθη σε σχέση με τις διαδηλώσεις για τον θάνατο της Μάχσα Αμίνι. Ο άνδρας κρίθηκε ένοχος για «διεξαγωγή πολέμου εναντίον του Θεού» αφού κατηγορήθηκε ότι έκλεισε έναν δρόμο και επιτέθηκε σε ένα μέλος των δυνάμεων ασφαλείας με ματσέτα. (''Time'') 
*Η Βουλή των Αντιπροσώπων των ΗΠΑ ψηφίζει τον Νόμο για τον σεβασμό του γάμου, ο οποίος κατοχυρώνει τον γάμο ομοφυλόφιλων και τον διαφυλικό γάμο ως ομοσπονδιακό νόμο, με ψήφους 258–169–1. (CNBC) (Axios)

## 9 Δεκεμβρίου

**Καταστροφές και δυστυχήματα**
*Δέκα άτομα σκοτώνονται και άλλα 4 τραυματίζονται από έκρηξη σε ανθρακωρυχείο στο Σαγουαλούντο της Δυτικής Σουμάτρας στην Ινδονησία. (AP)
*Από σφοδρή έκρηξη στη διάρκεια πυρκαγιάς σε εμπορικό κέντρο της Μόσχας σκοτώνεται τουλάχιστον ένα άτομο. (Al Jazeera)

**Νόμος και έγκλημα**
*Η βελγική ομοσπονδιακή άστυνομία συλλαμβάνει την Ελληνίδα ευρωβουλευτή και αντιπρόεδρο του Ευρωπαϊκού Κοινοβουλίου Εύα Καϊλή έπειτα από έρευνα για διαφθορά και για την υποστήριξη του Κατάρ. ΤΟ ΠΑΣΟΚ-ΚΙΝΑΛ και η Προοδευτική Συμμαχία Σοσιαλιστών και Δημοκρατών την διαγράφουν από μέλος. (AFP μέσω WION) (CNN)

**Επιστήμη και τεχνολογία**
*Μια ιαπωνική ερευνητική ομάδα από το Πανεπιστήμιο Γιαμαγκάτα ανακοινώνει την ανακάλυψη 168 νέων μεγάλων μορφών κοντά στις Γραμμές Νάσκα στο Περού. (EFE μέσω ''El Mundo'')

**Αθλητισμός**
*Το Τρίαθλο Ironman ακυρώνει τους αγώνες τριάθλου 2023 και 2024 που θα διεξάγονταν στο Τζούνο της Αλάσκας των Ηνωμένων Πολιτειών, επικαλούμενοι οικονομικές ανησυχίες. (''Juneau Empire'')

## 10 Δεκεμβρίου
**Πόλεμος και επιθέσεις**
*Ρωσική εισβολή στην Ουκρανία 2022
**Περισσότερα από 1,5 εκατομμύρια άτομα μένουν χωρίς ηλεκτρικό ρεύμα στην Οδησσό ως αποτέλεσμα των ρωσικών επιθέσεων με τηλεκατευθυνόμενα  drone σε δύο εγκαταστάσεις ηλεκτρικής ενέργειας. (Reuters)

**Καταστροφές και δυστυχήματα**
*Επτά άνθρωποι σκοτώνονται, άλλοι τρεις τραυματίζονται και άλλοι αγνοούνται έπειτα από έκρηξη σε τριώροφη πολυκατοικία στο Σεντ Χέλιερ του Τζέρσεϊ. (BBC News)

**Πολιτική και εκλογές**
*Σκάνδαλο Κατάργκεϊτ
**Η πρόεδρος του Ευρωπαϊκού Κοινοβουλίου Ρομπέρτα Μέτσολα καθαιρεί την ευρωβουλευτή Εύα Καϊλή από αντιπρόεδρο του Ευρωπαϊκού Κοινοβουλίου μετά τη σύλληψή της την προηγούμενη ημέρα για κατηγορίες διαφθοράς. (AFP μέσω του ''South China Morning Post'') 

**Αθλητισμός**
*Παγκόσμιο Κύπελλο Ποδοσφαίρου 2022
**Το Μαρόκο νικά την Πορτογαλία 1–0 στο Παγκόσμιο Κύπελλο Ποδοσφαίρου 2022 και γίνεται η πρώτη αφρικανική και η πρώτη αραβική χώρα που προκρίνεται στον ημιτελικό στην ιστορία του Παγκοσμίου Κυπέλλου. (CNN)

## 11 Δεκεμβρίου
**Πόλεμος και επιθέσεις**
*Δύο άνθρωποι σκοτώνονται και άλλοι τέσσερις τραυματίζονται καθώς κλιμακώνονται οι διαδηλώσεις υπέρ του Πέδρο Καστίγιο στο Περού. (''The Guardian'')

**Καταστροφές και δυστυχήματα**
*Τρία παιδιά πεθαίνουν και ένα άλλο τραυματίζεται σοβαρά αφού έπεσε μέσα από τον πάγο στην παγωμένη λίμνη Μπαμπς Μιλ κατά τη διάρκεια ενός κύματος ψύχους στο Κίνγκσχερστ στα Δυτικά Μίντλαντς στο Ηνωμένο Βασίλειο.(BBC News)

**Υγεία και περιβάλλον**
*Το Νότιο Σουδάν δηλώνει επιδημία ιλαράς με εκπρόσωπο του υπουργείου Υγείας να αναφέρει ότι υπάρχουν επί του παρόντος 2.471 κρούσματα και 31 θάνατοι από ιλαρά που αναφέρθηκαν σε 22 κομητείες. (Xinhua)

**Νόμος και έγκλημα**
*Πτήση Pan Am 103
**Οι ομοσπονδιακές αρχές στις Ηνωμένες Πολιτείες ανακοινώνουν τη σύλληψη ενός Λίβυου άνδρα που κατηγορείται σε σχέση με τη βομβιστική επίθεση πάνω από το Λόκερμπι το 1988, που σκότωσε 270 άτομα. (CNN)
*Στην Ιταλία, 3 άτομα σκοτώνονται και άλλα τέσσερα τραυματίζονται σε μαζικό πυροβολισμό που σημειώνεται σε μπαρ στη Ρώμη, στο Λάτσιο. (Reuters)
*Τρεις άνθρωποι σκοτώνονται και άλλοι τέσσερις τραυματίζονται κατά τη διάρκεια καταδίωξης αυτοκινήτου μεταξύ των καραμπινιέρων άλλου οχήματος στην Αλεσάντρια της Ιταλίας.(Ansa)

**Επιστήμη και τεχνολογία**
*Άρτεμις 1
**Η μη επανδρωμένη αποστολή Artemis 1 της NASA τελειώνει με την προσεδάφιση της κάψουλας Orion στις ακτές της Μπάχα Καλιφόρνια στις 17:40 UTC. (CBC News)

## 12 Δεκεμβρίου
**Πόλεμος και επιθέσεις**
*Διαδηλώσεις και ταραχές λαμβάνουν χώρα μπροστά από το κτίριο του κοινοβουλίου στην Ποντγκόριτσα μετά την έγκριση των τροπολογιών στο προεδρικό νομοσχέδιο. (Vijesti)

**'Νόμος και έγκλημα**
*Στην Αυστραλία δύο αστυνομικοί και ένας πολίτης σκοτώνονται και άλλοι δύο αστυνομικοί τραυματίζονται όταν ένοπλοι ανοίγουν πυρ σε απομακρυσμένη ιδιοκτησία στη Γουιαμπίλα της Κουίνσλαντ, όπου η αστυνομία διερευνούσε αναφορά αγνοούμενου. Οι τρεις δράστες σκοτώνονται αργότερα από την αστυνομία. (BBC News) (ABC News Australia)

**Πολιτική και εκλογές**
*Στο Βέλγιο όλα τα μέλη του Πολιτικού Γραφείου του Κοινοβουλίου της Βαλλονίας παραιτούνται έπειτα από ένα σκάνδαλο σχετικά με υπερβολικές δημόσιες δαπάνες από τον κοινοβουλευτικό υπάλληλο Φρεντερίκ Ζανσέν. Ο πρόεδρος του Προεδρείου Ζαν-Κλοντ Μαρκούρ, ο οποίος είχε επικριθεί ότι συμμετείχε σε ένα πολυτελές 3ήμερο ταξίδι στο Ντουμπάι για 20.000 ευρώ χρησιμοποιώντας δημόσιους πόρους, είχε προηγουμένως αρνηθεί να είναι το μόνο πρόσωπο που πρέπει να παραιτηθεί εάν όλα τα άλλα μέλη του Προεδρείου δεν παραιτούντο. (RTBF)

## 13 Δεκεμβρίου
**Πόλεμος και επιθέσεις**
*Έντεκα μαχητές των Συμμαχικών Δημοκρατικών Δυνάμεων  σκοτώνονται και οκτώ συλλαμβάνονται κατά τη διάρκεια συμπλοκής με τους στρατιώτες της Ουγκάντα στο Ντορόκο της Ουγκάντα. Ένας στρατιώτης σκοτώνεται επίσης και τρεις πολίτες τραυματίζονται. (Reuters)

**Επιχειρήσεις και οικονομία**
*Η Γκάνα και το Διεθνές Νομισματικό Ταμείο συμφωνούν για μια τριετή δανειακή σύμβαση αξίας 3 δισεκατομμυρίων $. (AFP μέσω WION)

**Καταστροφές και δυστυχήματα**
*Τουλάχιστον 141 άνθρωποι σκοτώνονται και δεκάδες τραυματίζονται κατά τη διάρκεια ισχυρών πλημμυρών και κατολίσθησης στην Κινσάσα, στη Λαϊκή Δημοκρατία του Κονγκό. (Ράδιο Πακιστάν)

**Επιστήμη και τεχνολογία**
*Το υπουργείο Ενέργειας των ΗΠΑ ανακοινώνει την επίτευξη της πυρηνικής σύντηξης στο Εθνικό Εργαστήριο Λόρενς Λίβερμορ. (Energy.gov) (Reuters)

**Αθλητισμός**
*Παγκόσμιο Κύπελλο Ποδοσφαίρου 2022
**Η Αργεντινή νικά την Κροατία με 3–0 και προκρίνεται στον τελικό, όπου θα παίξει με τη Γαλλία. Είναι η έκτη εμφάνιση της Αργεντινής στον τελικό του Παγκοσμίου Κυπέλλου και η πρώτη της εμφάνιση μετά τον τελικό του 2014. (CNN)

## 14 Δεκεμβρίου
**Πόλεμος και επιθέσεις**
*Πολιτική κρίση στο Περού:
*Η κυβέρνηση κηρύσσει σε εθνικό επίπεδο κατάσταση έκτακτης ανάγκης για 30 ημέρες έπειτα από μαζικές διαδηλώσεις υπέρ του Πέδρο Καστίγιο, οι οποίες είχαν ως αποτέλεσμα να σκοτωθούν επτά άτομα. (SwissInfo)

**Καταστροφές και δυστυχήματα**
*Ένα συνεχιζόμενο ξέσπασμα ανεμοστρόβιλου στις Ηνωμένες Πολιτείες σκοτώνει τρία άτομα, τραυματίζει δεκάδες άλλα και αφήνει εκατοντάδες ανθρώπους άστεγους. (The Weather Channel)
*Τέσσερις άνθρωποι σκοτώνονται και άλλοι 43 διασώζονται έπειτα από την ανατροπή μιας βάρκας μεταναστών στη Μάγχη στα ανοικτά των ακτών του Κεντ στο Ηνωμένο Βασίλειο. (AP)

**Διεθνείς σχέσεις**
*Το Κόσοβο υπογράφει επίσημα ένα αίτημα να γίνει μέλος της Ευρωπαϊκής Ένωσης. Η Σερβία καταδικάζει το αίτημα και λέει ότι θα ζητήσει από τα πέντε μέλη του μπλοκ που δεν αναγνωρίζουν το Κοσσυφοπέδιο να απορρίψουν το αίτημα. (AP)
*Το Ιράν αποβλήθηκε από την Επιτροπή των Ηνωμένων Εθνών για το Καθεστώς των Γυναικών για το θάνατο της Μάχσα Αμίνι και τη βίαιη καταστολή των διαδηλώσεων για τα δικαιώματα των γυναικών στο Ιράν. (MSN) (Reuters)

**Νόμος και έγκλημα**
*Ο δήμαρχος Κωνσταντινούπολης και λαοφιλές στέλεχος της αντιπολίτευσης Εκρέμ Ιμάμογλου δικάζεται και αντιμετωπίζει πολιτική απαγόρευση και φυλάκιση από 15 μήνες έως τέσσερα χρόνια με την κατηγορία της «προσβολής» δημοσίων λειτουργών. (AFP μέσω France24)

**Πολιτική και εκλογές**
*Γενικές εκλογές στα Φίτζι 2022
**Οι πολίτες στα Φίτζι κατευθύνονται στις κάλπες για να εκλέξουν τα 55 μέλη του κοινοβουλίου. (Al Jazeera)

**Αθλητισμός**
*Παγκόσμιο Κύπελλο Ποδοσφαίρου 2022
**Η παγκόσμια πρωταθλήτρια Γαλλία νικά το Μαρόκο με 2–0 και προκρίνονται στον δεύτερο συνεχόμενο τελικό του Παγκοσμίου Κυπέλλου, που θα είναι εναντίον της Αργεντινής. (CNN)

## 15 Δεκεμβρίου
**Πόλεμος και επιθέσεις**
*Ο στρατός του Περού διαπράττει σφαγή στην πόλη Αγιακούτσο έπειτα από κύμα διωγμών σε βάρος διαδηλωτών. Σκοτώνονται 7 άνθρωποι και τραυματίστηκαν άλλοι 52. (RPP)

**Επιχειρήσεις και οικονομία**
*Το Βασιλικό Κολέγιο Νοσηλευτικής ξεκινά τη μεγαλύτερη απεργία στην ιστορία της Εθνικής Υπηρεσίας Υγείας του Ηνωμένου Βασιλείου εν μέσω διαφωνίας με την κυβέρνηση για αύξηση μισθού για το νοσηλευτικό προσωπικό. (BBC News)

**Διεθνείς σχέσεις**
* Ένταξη της Βοσνίας-Ερζεγοβίνης στην Ευρωπαϊκή Ένωση
** Το Ευρωπαϊκό Συμβούλιο χορηγεί επίσημα στη Βοσνία-Ερζεγοβίνη το καθεστώς υποψήφιας χώρας για ένταξη. (''Sarajevo Times'')

**Νόμος και έγκλημα**
*Η αστυνομία στη Ζάμπια συλλαμβάνει ένα άτομο σε σχέση με τον θάνατο 27 Αιθιόπων μεταναστών στα περίχωρα της Λουσάκα την Κυριακή. Τα πτώματα βρέθηκαν σε φάρμα. (Xinhua)

## 16 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικές δυνάμεις εξαπολύουν μπαράζ επιθέσεων με τουλάχιστον 76 πυραύλους ανά την Ουκρανία, καταστρέφοντας τουλάχιστον εννέα σταθμούς ηλεκτρικής ενέργειας και σκοτώνοντας τουλάχιστον 3 πολίτες. (BBC News)
*Στην Ιορδανία λαμβάνουν χώρα επεισόδια για τις υψηλές τιμές στα καύσιμα, με έναν νεκρό αστυνομικό από πυρά διαδηλωτών στη Μαάν.(Al Jazeera)

**Καταστροφές και δυστυχήματα**
*Μια κατολίσθηση χτυπά κατασκήνωση στα περίχωρα της Κουάλα Λουμπούρ, Μαλαισία, σκοτώνοντας 21 άτομα και αφήνοντας άλλους δώδεκα αγνοούμενους. (Reuters)
*Δέκα άνθρωποι σκοτώνονται και άλλοι 14 τραυματίζονται από πυρκαγιά στο Βο-εν-Βελέν στη Λιόν της Γαλλίας. (Euronews)
*Στην Ινδονησία ο αριθμός των νεκρών στο σεισμό που έπληξε κοντά στο Cianjur της Δυτικής Ιάβας τον Νοέμβριο αυξάνεται σε 602. (AFP μέσω ''Philippine Daily Inquirer'')
*Ένα άτομο σκοτώνεται και πέντε άτομα τραυματίζονται σε πανικό στη συναυλία του  Νιγηριανού τραγουδιστή Asake στην ακαδημία του Μπρίξτον στο Λονδίνο. (AP) (BBC)

**Πολιτική και εκλογές**
*Επακόλουθα των γενικών εκλογών στα Φίτζι του 2022
**Συλλαμβάνεται από την φιτζιανή αστυνομία και πρώην πρωθυπουργός Σιτιβένι Ραμπούκα για ανάκριση αναφορικά με τις καταγγελίες του για νοθεία στις πρόσφατες εκλογές. (AFP μέσω UrduPoint)

## 17 Δεκεμβρίου
**Πόλεμος και επιθέσεις**
*Τρεις άνθρωποι σκοτώνονται και ένας άλλος τραυματίζεται από έκρηξη νάρκης στην Αλ Χουντάιντα της Υεμένης. (Mehr News)

**Καταστροφές και δυστυχήματα**
*Πέντε άνθρωποι σκοτώνονται και άλλοι πέντε τραυματίζονται σε μετωπική σύγκρουση ενός λεωφορείου και ενός φορτηγού κοντά στο Βέντερσμπουργκ, στην Ελεύθερη Πολιτεία της Νότιας Αφρικής. (Νέα Ζιμπάμπουε)
*Τρεις άνθρωποι σκοτώνονται και άλλοι 17 τραυματίζονται από ένα κύμα σε παραλία στο Ντέρμπαν της Κουαζούλου-Νατάλ στη Νότια Αφρική. (VOA)

**Πολιτική και εκλογές**
*Τυνησιακές βουλευτικές εκλογές 2022
**Οι Τυνήσιοι κατευθύνονται στις κάλπες για να εκλέξουν τα μέλη της Συνέλευσης. Τα κόμματα της αντιπολίτευσης ζήτησαν μποϊκοτάζ των εκλογών. (AFP μέσω ''The East African'')
*Γενικές εκλογές στα Φίτζι 2022
**Η εκλογική επιτροπή στα Φίτζι προβλέπει ότι τόσο το κυβερνών Πρώτα τα Φίτζι όσο και το αντιπολιτευόμενο κόμμα Λαϊκή Συμμαχία θα κερδίσουν 26 έδρες το καθένα στις 55 έδρες στο κοινοβούλιο, με αποτέλεσμα ένα αδιέξοδο. (DW)

## 18 Δεκεμβρίου
**Πόλεμος και επιθέσεις**
*Εννέα αστυνομικοί σκοτώνονται και άλλοι δύο τραυματίζονται καθώς μια συνοδεία πλήττεται από βόμβα στο Κερκούκ του Ιράκ. (Al Jazeera)

**Καταστροφές και δυστυχήματα**
*Τουλάχιστον 19 άνθρωποι σκοτώνονται και άλλοι 32 τραυματίζονται όταν ένα βυτιοφόρο που ανατράπηκε πιάνει φωτιά στη Σήραγγα Σαλάνγκ στο Αφγανιστάν. (BBC)

**Νόμος και έγκλημα**
* Πέντε άτομα σκοτώνονται και άλλο ένα τραυματίζεται σε μαζικό πυροβολισμό σε πύργο στο Βόν του Οντάριο στον Καναδά. Ο ένοπλος σκοτώνεται από την αστυνομία. (Global News)

**Αθλητισμός**
*Παγκόσμιο Κύπελλο Ποδοσφαίρου 2022
**Η Αργεντινή νικά τους πρωταθλητές Γαλλία με 4–2 στα πέναλτι έπειτα από ισοπαλία 3–3 για να κερδίσουν τον τρίτο τους τίτλο. (CNN)

## 19 Δεκεμβρίου
**Πόλεμος και επιθέσεις**
*Οκτώ πολίτες σκοτώνονται και πολλοί άλλοι τραυματίζονται έπειτα από τα πυρά ενόπλων που ανήκουν στο Ισλαμικό Κράτος εναντίον κονβόι που μεταφέρει χωρικούς στην Αλμπού Μπαλί της κυβερνητικής επαρχίας Αλ Ανμπάρ. (Al Mayadeen)
* Στην Ιορδανία τρεις αστυνομικοί και ένας ένοπλος σκοτώνονται στη διάρκεια επιδρομής σε καταφύγιο υπόπτων για τη δολοφονία ενός αστυνομικού στη διάρκεια διαδηλώσεων στη Μαάν. Εννέα άτομα συλλαμβάνονται. (Al Jazeera)

**Οικονομία και επιχειρήσεις**
*Παγκόσμια ενεργειακή κρίση 2021–2022
**Τα κράτη μέλη Ευρωπαϊκής Ένωσης συμφωνούν σε ένα  ανώτατο όριο για την τιμή του φυσικού αερίου σε μια προσπάθεια να περιοριστεί η οικονομική ζημιά από την παγκόσμια ενεργειακή κρίση. Το ανώτατο όριο τιμής μπορεί να ενεργοποιηθεί από τις 15 Φεβρουαρίου, εάν για τρεις ημέρες οι τιμές στο TTF, που είναι το ευρωπαϊκό σημείο αναφοράς φυσικού αερίου, υπερβούν τα 180  € ανά μεγαβατώρα (MWh) και είναι επίσης πάνω από 35 €/MWh υψηλότερες από μια τιμή αναφοράς με βάση τις εκτιμήσεις τιμών για το υγροποιημένο φυσικό αέριο. (Reuters)
*Μετά την ειρηνευτική συμφωνία Αιθιοπίας-Τιγκράι
**Η Εμπορική Τράπεζα της Αιθιοπίας, η μεγαλύτερη εμπορική τράπεζα της αφρικανικής χώρας, επαναλαμβάνει τη λειτουργία της σε ορισμένες πόλεις και κωμοπόλεις στην περιφέρεια Τιγκράι μετά την αναστολή των υπηρεσιών κατά τη διάρκεια του Πολέμου στο Τιγκράι. (AFP μέσω RFI)

**Καταστροφές και δυστυχήματα**
*Πέντε άνθρωποι σκοτώνονται και άλλοι εννέα τραυματίζονται έπειτα από την κατάρρευση κτιρίου στην Περιοχή Κιλιμάντζαρο της Τανζανίας. (The Star)

**Νόμος και έγκλημα**
*Το Ανώτατο Δικαστήριο του Ηνωμένου Βασιλείου αποφαίνεται ότι το σχέδιο της βρετανικής κυβέρνησης να στείλει αιτούντες ασύλου στη Ρουάντα με την αίτησή τους σε εξέλιξη είναι νόμιμη. (CNN)
*Στις ΗΠΑ η επίλεκτη Επιτροπή της Βουλής για την επίθεση της 6ης Ιανουαρίου στο Καπιτώλιο εκδίδει έκθεση στην τελική της συνεδρίαση δηλώνοντας ότι ο πρώην πρόεδρος Ντόναλντ Τραμπ ήταν η «κεντρική αιτία» της επίθεσης και συνιστά να παραπεμφθεί στο υπουργείο Δικαιοσύνης με σκοπό να διωχθεί για τουλάχιστον τέσσερις ποινικές κατηγορίες. (ABC News)
* Ο Αμερικανός παραγωγός ταινιών Χάρβι Γουάνστιν καταδικάζεται για 3 από τις 7 κατηγορίες για σεξουαλική επίθεση εναντίον του. (CNN)

## 20 Δεκεμβρίου
**Πόλεμος και επιθέσεις**
* Οι δυνάμεις ασφαλείας εισβάλλουν στο γραφείο της αντιτρομοκρατικής υπηρεσίας στο Μπάνου της επαρχίας Κάιμπερ Πακτούνκουα του Πακιστάν, το οποίο καταλήφθηκε πριν από δύο ημέρες από 33 Πακιστανούς Ταλιμπάν , σκοτώνοντας όλους τους ανάρτες. Δύο αξιωματικοί σκοτώθηκαν κατά τη διάρκεια της πολιορκίας και πολλοί άλλοι τραυματίστηκαν. Όλοι οι όμηροι είναι ελεύθεροι. (BBC News)
*Τουλάχιστον 38 άνθρωποι σκοτώνονται και πολλά σπίτια πυρπολούνται κατά τη διάρκεια δύο επιθέσεων σε δύο χωριά στην Καγκόρο της πολιτείας Καντούνα, στη Νιγηρία. (All Africa)

**Καταστροφές και δυστυχήματα**
*Από σεισμό μεγέθους 6,4 Ρίχτερ που πλήττει την κομητεία Χούμπολτ στην Καλιφόρνια των  ΗΠΑ, σκοτώνονται τουλάχιστον δύο άτομα, τραυματίζονται άλλα έντεκα και προξενούνται μικρές ζημιές. (NBC News)
*Από έκρηξη σε έναν αγωγό για εξαγωγή φυσικού αερίου κατά τη διάρκεια εργασιών συντήρησης στην Τσουβάσια της Ρωσίας, σκοτώνονται τρεις εργάτες και προκαλείται διακοπή της ροής αερίου μέσω του αγωγού. (Reuters)

**Διεθνείς σχέσεις**
*Σχέσεις Περού-Μεξικού
**Το Μεξικό επιβεβαιώνει ότι χορήγησε άσυλο στην οικογένεια του πρώην προέδρου του Περού Πέδρο Καστίγιο, με τον υπουργό Εξωτερικών Μαρσέλο Εμπράρντ να δηλώνει ότι επί του παρόντος συζητείται μια ασφαλής έξοδος από το Περού. (Reuters)
**Το Περού απελαύνει τον Μεξικανό πρεσβευτή και τον κηρύσσει persona non grata ώρες αφότου το Μεξικό χορηγεί άσυλο στην οικογένεια του πρώην προέδρου του Περού Πέδρο Καστίγιο. (AP)

**Νόμος και έγκλημα**
*Οι Ταλιμπάν απαγορεύουν την πανεπιστημιακή εκπαίδευση για τις γυναίκες στο Αφγανιστάν. Ένας εκπρόσωπος του υπουργείου Ανώτατης Εκπαίδευσης λέει ότι το διάταγμα εκδόθηκε από το υπουργικό συμβούλιο σήμερα και τίθεται σε ισχύ αμέσως. (CNN)

**Επιστήμη και τεχνολογία**
*Η ανάρτηση του Αργεντινού ποδοσφαιριστή Λιονέλ Μέσι στο Instagram που περιέχει φωτογραφίες του να σηκώνει το τρόπαιο του Παγκοσμίου Κυπέλλου και να πανηγυρίζει με την ομάδα της Αργεντινής έχοντας κατακτήσει το Παγκόσμιο Κύπελλο Ποδοσφαίρου 2022 δύο μέρες νωρίτερα γίνεται η ανάρτηση με τα περισσότερα "μου αρέσει" (likes) της υπηρεσίας κοινωνικής δικτύωσης, αφού έφτασε τα 56 εκατομμύρια likes, ξεπερνώντας το προηγούμενο ρεκόρ που κατείχε το αυγό του Instagram. (BBC News)

## 21 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Δύο άνθρωποι σκοτώνονται και άλλοι πέντε τραυματίζονται κατά τη διάρκεια του βομβαρδισμού ενός ξενοδοχείου και ενός εστιατορίου στο Ντονέτσκ. Μεταξύ των τραυματιών βρίσκονται ο πρώην αντιπρόεδρος της ρωσικής κυβέρνησης και επικεφαλής της Roscosmos Ντμίοτρι Ρογκόζιν και ο πρωθυπουργός της Λαϊκής Δημοκρατίας του Ντονέτσκ Βιτάλι Χοτσένκο. (BBC News)
*Τέσσερις στρατιώτες συλλαμβάνονται έπειτα από μια φερόμενη (εκδηλωθείσα χθες) απόπειρα πραξικοπήματος στην Γκάμπια. (BBC News)

**Καταστροφές και δυστυχήματα**
*Τουλάχιστον 15 μαθητές σκοτώνονται όταν ένα σχολικό λεωφορείο ανατρέπεται στο Μανιπούρ της Ινδίας. (''Business Today')

**Διεθνείς σχέσεις**
*Ο Ουκρανός πρόεδρος Βολοντίμιρ Ζελένσκι φτάνει στις Ηνωμένες Πολιτείες στο πρώτο του επίσημο ταξίδι στο εξωτερικό μετά τη ρωσική εισβολή στην Ουκρανία. (''"The New York Times'')

## 22 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο εγκατεστημένος από τη Ρωσία Αντρέι Σλέπα, επικεφαλής της περιφέρειας Λιουμπίμιβκα, Κάχοβκα Ράιον, δολοφονείται σε βομβιστική επίθεση με παγιδευμένο όχημα στο κατεχόμενο από τη Ρωσία τμήμα της Χερσώνας. Η Ρωσία κατηγορεί την Ουκρανία ότι βρίσκεται πίσω από την επίθεση. (Reuters μέσω ''The Straits Times'')
*Σομαλικός εμφύλιος πόλεμος
*Στη Σομαλία το υπουργείο Άμυνας λέει ότι οι στρατιωτικοί ανακατέλαβαν την στρατηγικής σημασίας πόλη Ρουνιργκόντ από την Αλ Σαμπάαμπ. Συνολικά 150 στασιαστές σκοτώθηκαν και άλλοι 15 συνελήφθησαν κατά την επιχείρηση. (Xinhua)

**Καταστροφές και δυστυχήματα**
*Ένα άτομο σκοτώνεται και άλλα 20 τραυματίζονται όταν ένα λεωφορείο ανατρέπεται στο Παλάι στη Βόρεια Επαρχία της Σρι Λάνκα. (ColomboPage)

**Νόμος και έγκλημα**
*Επακόλουθα των γενικών εκλογών στα Φίτζι 2022
**Τα Φίτζι κινητοποιούν τον στρατό ως απάντηση στις απειλές κατά των μειονοτικών ομάδων της χώρας και στη συνεχιζόμενη εμφύλια αναταραχή. (RNZ)
*Δικαιώματα ΛΟΑΤ στη Σκωτία
**Το Σκοτσέζικο Κοινοβούλιο εγκρίνει τη μεταρρύθμιση για την αναγνώριση φύλου με ψήφους 86–39, τροποποιώντας τον προηγούμενο νόμο του 2004, που είχε ψηφιστεί από το Κοινοβούλιο του Ηνωμένου Βασιλείου σε απλοποίηση της διαδικασίας για την νομική αλλαγή φύλου για τα τρανς άτομα στη Σκωτία. Το νομοσχέδιο περιμένει τώρα τη βασιλική έγκριση. (AFP μέσω ''Manila Bulletin'')
*Δικαιώματα ΛΟΑΤ στην Ισπανία
**Το ισπανικό Κογκρέσο των Αντιπροσώπων ψηφίζει νομοσχέδιο με ψήφους 188-150  που επιτρέπει σε οποιοδήποτε άτομο ηλικίας άνω των 16 ετών να αλλάξει νομικά το φύλο του στο εθνικό δελτίο ταυτότητας. Το νομοσχέδιο θα κατευθυνθεί τώρα στη Γερουσία για τελική έγκριση. (BBC News)

## 23 Δεκεμβρίου
**Πόλεμος και επιθέσεις**
*Τρία άτομα σκοτώνονται και άλλα 4 τραυματίζονται σε μαζικό πυροβολισμό σε κέντρο της κουρδικής κοινότητας στο Παρίσι. Ο δράστης, ένας 69χρονος Γάλλος, συλλαμβάνεται. (BBC News)

**Οικονομία και επιχειρήσεις**
*Οικονομία της Ιαπωνίας
**Σε αναφορά του υπουργείου Εσωτερικών της χώρας, αναφέρεται ότι η Ιαπωνία έχει το υψηλότερο επίπεδο πληθωρισμού από το 1981  έπειτα από την αύξηση των τιμών κατά 3,7% από τον Νοέμβριο του 2021. (AFP μέσω ''Manila Bulletin'')

**Καταστροφές και δυστυχήματα**
*Τουλάχιστον 200 εκατομμύρια άνθρωποι, τα δύο τρίτα του πληθυσμού των ΗΠΑ, υπόκεινται σε προειδοποίηση για τις καιρικές συνθήκες, με την πολιτεία της Νέας Υόρκης να εκδίδει ταξιδιωτική απαγόρευση  λόγω ακραίων θερμοκρασιών. 1,5 εκατομμύριο άνθρωποι σε όλη τη χώρα έχουν μείνει χωρίς ρεύμα και τουλάχιστον 28 άνθρωποι σκοτώνονται ως αποτέλεσμα της καταιγίδας. (''The New York Times'') news/2022-12-23-winter-storm-elliott-blizzard-bomb-cyclone-live-updates-friday (The Weather Channel)  
*Δεκαέξι άνθρωποι σκοτώνονται όταν ένα λεωφορείο πέφτει σε φαράγγι στο Σικίμ της Ινδίας. (Reuters)

**Νόμος και έγκλημα**
*θανατική ποινή στον κόσμο
**Η Ζάμπια καταργεί τη θανατική ποινή με άμεση ισχύ. (AFP μέσω ''The Bangkok Post'')
*Ο Γάλλος κατά συρροή δολοφόνος Σαρλ Σομπράτζ, ο οποίος καταδικάστηκε σε ισόβια κάθειρξη στο Νεπάλ για τη δολοφονία 12 τουριστών μεταξύ 1963 και 1976 και ως ύποπτος για άλλες 18 δολοφονίες , αποφυλακίζεται λόγω της μεγάλης του ηλικίας και της καλής συμπεριφοράς σύμφωνα με απόφαση του Ανωτάτου Δικαστηρίου. Μεταφέρεται στη Γαλλία και έχει αποκλειστεί από το Νεπάλ για δέκα χρόνια. (AFP μέσω NDTV)

## 24 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Οι ρωσικές δυνάμεις βομβαρδίζουν την πόλη Χερσώνα, σκοτώνοντας τουλάχιστον δέκα πολίτες και τραυματίζοντας άλλους 58. (''Daily Express'') 
*Σε εξέγερση Κούρδων κοντά στην Πλατεία Δημοκρατίας στο Παρίσι, προξενούνται ζημιές σε καταστήματα και γίνονται πυρπολήσεις κτηρίων. Η αστυνομία των Παρισίων αναφέρει 11 συλλήψεις και τουλάχιστον 30 ελαφρούς τραυματισμούς σε σχέση με τη βία. Η εξέγερση ακολούθησε μια ειρηνική διαμαρτυρία ως απάντηση στον χθεσινό μαζικό πυροβολισμό σε ένα κουρδικό πολιτιστικό κέντρο που σκότωσε τρία άτομα. (Reuters)

**Καταστροφές και δυστυχήματα**
* Από πυρκαγιά σε μη καταγεγραμμένο γηροκομείο στο Κεμέροβο της Ρωσίας, σκοτώνονται 22 άτομα και τραυματίζονται άλλα έξι. (Reuters)
*Από έκρηξη σε δεξαμενόπλοιο καυσίμων στην πόλη Μπόκσμπουργκ στην Γκάουτενγκ της Νότιας Αφρικής, σκοτώνονται 15 άτομα, τραυματίζονται άλλα 27 και προξενούνται ζημιές σε παρακείμενο νοσοκομείο. (Al Jazeera)
*Έξι άνθρωποι σκοτώνονται και άλλοι δύο διασώζονται έπειτα από πτώση λεωφορείου από γέφυρα στον ποταμό Λερέθ στη Γαλικία της Ισπανίας. ("The Guardian")
* Τέσσερις άνθρωποι σκοτώνονται και άλλοι 36 τραυματίζονται σε δυστύχημα με λεωφορείο στον αυτοκινητόδρομο 97C στην Βρετανική Κολομβία του Καναδά. Το δυστύχημα αποδόθηκε σε «παγωμένους δρόμους» μετά τη χειμερινή καταιγίδα. (Sky News)
*Τέσσερις άνθρωποι σκοτώνονται έπειτα από τη σύγκρουση μεταξύ δύο οχημάτων κοντά στην πόλη Τσίβου της Ζιμπάμπουε. (ZWnews)

**Νόμος και έγκλημα**
**Οι Ταλιμπάν εκδίδουν διάταγμα που αποκλείει τις γυναίκες υπαλλήλους από όλες τις μη κυβερνητικές οργανώσεις στο Αφγανιστάν. (CNN)
*Ένα άτομο σκοτώνεται και άλλα τέσσερα τραυματίζονται κατά τη διάρκεια μαζικών πυροβολισμών σε παμπ στο Γουάλασεϊ του Μέρσεϊσαϊντ της Αγγλίας. (BBC News)

**Πολιτική και εκλογές**
*Μετά τις γενικές εκλογές Φίτζι 2022
**Ο Σιτιβένι Ραμπούκα επιβεβαιώνεται ως νέος πρωθυπουργός των Φίτζι. Ο Ραμπούκα θα επιστρέψει στο αξίωμα έπειτα από περισσότερο από δύο δεκαετίες αφότου ηγήθηκε της χώρας ως πρωθυπουργός. (AP μέσω VOA)

## 25 Δεκεμβρίου
**Πόλεμος και επιθέσεις**
*Δεκατέσσερις Ιρανοί ψαράδες επιστρέφουν στο Ιράν έπειτα από οκτώ χρόνια αιχμαλωσίας στη Σομαλία. Οι άνδρες βρέθηκαν από την αστυνομία τον περασμένο μήνα και ελευθερώθηκαν από την Αλ Σαμπάαμπ ύστερα από διαπραγματεύσεις μεταξύ των απαγωγέων, των αρχηγών των φυλών και των σομαλών γερόντων. (Al Arabiya)

**Νόμος και έγκλημα**
*Δικαστήριο στις Μαλδίβες καταδικάζει τον πρώην πρόεδρο Αμπντάλα Γιαμίν σε 11 χρόνια φυλάκιση για ξέπλυμα χρήματος και για δωροδοκία. (ABC News)

## 26 Δεκεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Τρία μέλη του ρωσικού στρατού σκοτώνονται από συντρίμμια έπειτα από την κατάρριψη ενός ντρόουν κατά την προσέγγισή του στην αεροπορική βάση Ένγκελς της περιφέρειας Σαρατόφ. (AFP μέσω ''Times of Israel'')
*Τουλάχιστον 10 άτομα σκοτώνονται και άλλα 5 τραυματίζονται όταν λεωφορείο προσκρούει σε νάρκη στην Φαντά Νγκουρμά της περιφέρειας Εστ της Μπουρκίνα Φάσο. (BBC News)

**Καταστροφές και δυστυχήματα**
*Τρεις στρατιώτες του Νίγηρα σκοτώνονται από τη συντριβή του στρατιωτικού ελικοπτέρου στο οποίο επέβαιναν ενώ προσπαθούσε να προσγειωθεί στο Διεθνές Αεροδρόμιο Αμανί Ντιορί στην πρωτεύουσα Νιαμέι. (Reuters)

**Διεθνείς σχέσεις**
*Καταγράφεται ο αριθμός ρεκόρ των 71 στρατιωτικών οχημάτων από την Κινεζική Πολεμική Αεροπορία τα οποία εισήλθαν στην ουδέτερη ζώνη αεράμυνας της Ταϊβάν σε διάστημα 24 ωρών. (Reuters)

## 27 Δεκεμβρίου
**Καταστροφές και δυστυχήματα**
*Οι Φιλιππίνες αναφέρουν ότι ο αριθμός των νεκρών από τις πλημμύρες μουσώνων στη Βόρεια Μιντανάο έχει αυξηθεί στους 13, με άλλους 23 να εξακολουθούν να αγνοούνται. (Al Jazeera)
* Από τη σύγκρουση ενός λεωφορείου με φορτηγό που μεταφέρει οικοδομικά υλικά στα περίχωρα της πόλης Ομντουρμάν του Σουδάν σκοτώνονται 16 άτομα.(Reuters)

**Νόμος και έγκλημα**
*Ομοσπονδιακός δικαστής στο Μίσιγκαν των ΗΠΑ καταδικάζει ένας άνδρα φυλάκιση 16 ετών με την κατηγορία ότι σχεδίαζε να απαγάγει την κυβερνήτρια Γκρέτσεν Γουίτμερ το 2020. Ο άνδρας καταδικάστηκε για συνωμοσία και για το ότι σχεδίαζε να χρησιμοποιήσει ένα όπλο μαζικής καταστροφής. (CNN)
*Ο πρόεδρος της Νότιας Κορέας Γιουν Σουκ-γέολ δίνει χάρη στον πρώην πρόεδρο Λι Μιουνγκ-μπακ ως μέρος μιας μαζικής αμνηστίας με στόχο την «εθνική ενότητα». Ο Λι εξέτιε ποινή 17 ετών για διαφθορά. (Al Jazeera)

## 28 Δεκεμβρίου
**Καταστροφές και δυστυχήματα**
*Από πυρκαγιά σε ξενοδοχείο-καζίνο στην Ποϊπέτ της Καμπότζης, κοντά στα σύνορα με την Ταϊλάνδη σκοτώνονται 27 άτομα και τραυματίζονται δεκάδες άλλων. (AP)

**Διεθνείς σχέσεις**
**Συριακός εμφύλιος πόλεμος
**Οι υπουργοί Άμυνας της Ρωσίας, της Συρίας και της Τουρκίας πραγματοποιούν τριμερή συνάντηση στη Μόσχα. Είναι η πρώτη τέτοια συνάντηση, καθώς και η πρώτη συνάντηση μεταξύ Σύρου και Τούρκου υπουργού Άμυνας, από τότε που ξεκίνησε ο πόλεμος το 2011. (AFP μέσω France 24)
*Το Κόσοβο κλείνει δύο συνοριακά περάσματα προς τη Σερβία αφού διαδηλωτές στη Σερβία αποκλείουν τα συνοριακά περάσματα για να υποστηρίξουν τους Σέρβους του Κοσσυφοπεδίου που στήνουν οδοφράγματα στο Βόρειο Κοσσυφοπέδιο και αρνούνται να να αναγνωρίσουν την ανεξαρτησία του Κοσσυφοπεδίου. (Reuters)

**Νόμος και έγκλημα**
*Δεκατέσσερα άτομα σκοτώνονται και άλλα 24 τραυματίζονται όταν ένας μεθυσμένος οδηγός πέφτει με το όχημά του πάνω σε πλήθος στην ετήσια παρέλαση για το καρναβάλι στο Καλαμπάρ, στην πολιτεία Ρίβερ της Νιγηρίας. (BBC News)
*Στη Βολιβία η αστυνομία συλλαμβάνει τον ηγέτη της αντιπολίτευσης για τον ρόλο του στις διαδηλώσεις του 2019 που είχαν οδηγήσει τον τότε πρόεδρο Έβο Μοράλες σε παραίτηση.
(ABC News)

## 29 Δεκεμβρίου
**Καταστροφές και δυστυχήματα**
*Στην Νότια Κορέα σκοτώνονται 5 άτομα και άλλα 37 τραυματίζονται σε πυρκαγιά που προκαλείται από τη σύγκρουση ενός φορτηγού με ένα λεωφορείο στον δεύτερο αυτοκινητόδρομο της Γκονγκίν κοντά στην πρωτεύουσα Σεούλ. (Reuters)

**Υγεία και περιβάλλον**
* Στο Ουζμπεκιστάν 18 παιδιά πεθαίνουν έπειτα από την πόση σιροπιού για το βήχα που παρασκευάστηκε από την ινδική φαρμακοβιομηχανία Marion Biotech. (BBC News)

**Διεθνείς σχέσεις**
*Έπειτα από συνομιλίες με τον πρόεδρο της Σερβίας Αλεξάνταρ Βούτσιτς, αρχίζει η διάλυση των οδοφραγμάτων που είχαν στηθεί από μέλη της σερβικής κοινότητας στο Βόρειο Κόσοβο. (BBC News)

**Πολιτική και εκλογές**
*37η κυβέρνηση του Ισραήλ
**Ο Μπενιαμίν Νετανιάχου ορκίζεται ως πρωθυπουργός του Ισραήλ για 3η φορά στην πολιτική του σταδιοδρομία. (CNN)

## 30 Δεκεμβρίου
**Καταστροφές και δυστυχήματα**
*Ο αριθμός των νεκρών από την έκρηξη σε βυτιοφόρο στο Μπόκσμπουργκ της Νότιας Αφρικής, έξι ημέρες πριν, αυξάνεται στους 34. (Al Jazeera)
*Επτά άτομα σκοτώνονται και άλλα 4 τραυματίζονται από έκρηξη σε εστιατόριο στο Αϊδίνιο της Τουρκίας. (Daily Sabah)

**Νόμος και έγκλημα**
*Δικαστήριο της Μιανμάρ καταδικάζει τελεσίδικα την ανατραπείσα ηγέτιδα Αούνγκ Σαν Σου Κίι σε φυλάκιση 7 ετών, με τον συνολικό αριθμό της φυλάκισης στα 33 χρόνια.(CNN)

**Πολιτική και εκλογές**
*Στη Βενεζουέλα με απόφαση της Συνέλευσης της Εθνικής Αντιπολίτευσης τερματίζεται η μεταβατική κυβέρνηση του Χουάν Γκουαϊδό και η αρχηγία στην αντιπολίτευση με την αμφισβητούμενη υπηρεσιακή του προεδρία να αναμένεται να τερματιστεί επίσημα στις 4 Ιανουαρίου.
(''The New York Times'')

## 31 Δεκεμβρίου

**Πόλεμος και επιθέσεις**
*Ρωσική εισβολή στην Ουκρανία 2022-2023
**Εκατοντάδες Ρώσοι νεοσύλλεκτοι φέρονται ως νεκροί και τραυματίες από την Ουκρανία  σε επίθεση με πύραυλο που έλαβε χώρα σε σχολείο που χρησίμευε ως στρατόπεδο. Οι ρωσικές αρχές αναγνωρίζουν τις σοβαρές απώλειες, όμως υποδηλώνουν μικρότερες απώλειες. (Reuters) (BBC)
*Η κυβέρνηση της Κολομβίας καταλήγει σε συμφωνία για κατάπαυση του πυρός με τις αντάρτικες ομάδες.Η εκεχειρία θα βρίσκεται σε ισχύ από την 1η Ιανουαρίου έως το λιγότερο στις 30 Ιουνίου. (AFP μέσω ''Gulf News'')

**Καταστροφές και δυστυχήματα**
*Οκτώ άτομα σκοτώνονται και άλλα εννέα τραυματίζονται σε κατολίσθηση στο Νότιο Κίβου στην Λαϊκή Δημοκρατία του Κονγκό.
(Reuters)
*Οι δυνάμεις του Ναυτικού του Λιβάνου και των Ηνωμένων Εθνών διασώζουν ένα σκάφος 232 μεταναστών που ανατράπηκε στη Μεσόγειο Θάλασσα. Δύο άνθρωποι πεθαίνουν στο συμβάν που έλαβε χώρα στη διάρκεια της νύχτας. (ABC News)
*Δεκαπέντε άνθρωποι σκοτώνονται και άλλοι 47 τραυματίζονται από τη σύγκρουση και ανατροπή ενός λεωφορείου στο Ναγιαρίτ του Μεξικού. (AP)

**Πολιτική και εκλογές**
*Ο επίτιμος Πάπας Βενέδικτος XVI, ο οποίος υπηρέτησε από το 2005 έως την παραίτησή του το 2013, πεθαίνει σε ηλικία 95 ετών, με την κηδεία να έχει προγραμματιστεί για τις 5 Ιανουαρίου.

## Παραπομπές


12